**Namdaemun** (eller **Sungnyemun** ) er et landemerke i Sør-Koreas hovedstad Seoul. Navnet betyr direkte oversatt «Den store sørlige porten», og navnet kommer av at dette var en port i bymuren rundt Seoul, bygd av Kongedømmet Joseon. Muren ble brukt for å beskytte byen mot sibirtigre.

Offisielt blir porten kalt for *Sungnyemun* eller «Gate of Exalted Ceremonies».

Namdaemun er nå en port for Namdaemun-markedet, som selv har en århundrelang historie, og som i dag er åpent døgnet rundt. 

I videospillet World of Warcraft, er byporten til Darnassus basert på Namdaemun.[]

Historie
--------

Namdaemun i 1904
Namdaemun er det eldste trebygget som er igjen i Seoul. Konstruksjonen av porten begynte i 1395 under Kong Taejo av Joseon og ble ferdigsstilt i 1398. Den gjenværende strukturen gjennomgikk restaureringsarbeider under Kong Sejong den store (1447) og igjen under Kong Seongjong av Joseon (1479).

Under den japanske okkupasjonen av Korea ble bymuren ødelagt av den japanske regjeringen, angivelig for å lette trafikken i området. Porten ligger halvveis mellom Seoul stasjon (Seoul-yeok) og Seoul City Plaza.

Namdaemun ble skadet under Koreakrigen og fikk sin siste større reparasjon i 1962, da det fikk status som «nasjonalskatt nummer en», den 20. desember 1962.

Brann
-----

Namdaemun ble delvis ødelagt i en brann som startet rundt halv ni om kvelden 10. februar 2008. Brannen ødela det meste av trekonstruksjonen på toppen av den gamle byporten. Over tre hundre mannskaper fra brannvesenet forsøkte å få kontroll med brannen. Ingen skader på mennesker er rapportert.

Det ble først antatt at brannen var en ulykke, men flere vitner observerte en mistenkelig person i området like før brannen startet. To lightere ble funnet ved brannstedet.

Seouls politi arresterte en 69 år gammel mann, som var siktet for å sette fyr på Changgyeongpalasset i Seoul i 2006. Mannen tilstod dagen etter at han hadde tent på kulturskatten, fordi han var i en krangel om eiendomsrett til noen landområder.

Sør-Koreas kulturminnemyndighet mener at det vil ta tre år og koste 21 millioner USD å gjenreise minnesmerket.

Restaureringsarbeidet startet 10. februar 2010.
Planen er å åpne det restaurerte byggverket mot slutten av 2012.

* 11. februar 2008, dagen etter brannen11. februar 2008, dagen etter brannen
* 11. februar 2008, politiet holder vakt ved branntomta11. februar 2008, politiet holder vakt ved branntomta
* Store menneskemengder samlet seg rundt Namdaemun etter brannenStore menneskemengder samlet seg rundt Namdaemun etter brannen

Galleri
-------

* Namdaemun i Joseon-periodenNamdaemun i Joseon-perioden
* Namdaemun under den japanske okkupasjonenNamdaemun under den japanske okkupasjonen
* Namdaemun i moderne tidNamdaemun i moderne tid
* Namdaemun i moderne tidNamdaemun i moderne tid
* Detaljer fra utsmykningenDetaljer fra utsmykningen
* Detaljer fra utsmykningenDetaljer fra utsmykningen
* Namdaemun om kveldenNamdaemun om kvelden

Se også
-------

* Dongdaemun – Den store øst-porten

Referanser
----------

1. ↑  
«Fire ravages South Korea landmark». BBC. Besøkt 11. februar 2008.
2. ↑  
«Fire destroys South Korean landmark». Yahoo!. 11. februar 2008. Arkivert fra originalen 13. februar 2008. Besøkt 11. februar 2008.
3. 1 2  BBS News: Man 'confesses to S Korea blaze', 12. februar 2008
4. ↑  Restoration of ancient Seoul gate begins two years after destruction, 10. februar 2010
5. ↑  Four Years After Fire, Namdaemun On Track The Wall Street Journal Asia 13. februar 2012

Eksterne lenker
---------------

* (en) Sungnyemun – kategori av bilder, video eller lyd på Commons Rediger på Wikidata
* Short description of the 8 gates of Seoul[*død lenke*] (koreansk)

Portal: Korea

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** GeoNames
 |